
Hrvatski zavod za javno zdravstvo 
Zagreb, 25. svibnja 2020. 


Osiguranje epidemioloških mjera u izbornom procesu 
Rad izbornih tijela 


Preporuke se izdaju u svrhu zaštite članova izbornih tijela i njihovih stručnih timova tijekom provedbe 
pojedinih izbornih radnji s obzirom na epidemiološku situaciju bolesti COVID-19 u Hrvatskoj. 


1. Opće preporuke 





Opće zaštitne mjere. Treba izbjegavati dodirivanje lica. Prilikom kašljanja ili kihanja pokriti usta i nos 
laktom ili papirnatom maramicom koju kasnije treba baciti u smeće i oprati ili dezinficirati ruke. 
Redovito, a osobito po ulasku u objekt, dezinficirati ruke koristeći dezinficijens na bazi 70-postotnog 
alkohola ili drugog sredstva prikladnog za primjenu na koži s deklariranim virucidnim djelovanjem, 
prema uputama proizvođača. Ostale opće mjere prevencije širenja bolesti COVID-19 dostupne su na 
sljedećoj poveznici: https://bit.ly/2LFNUum. 


Fizička udaljenost. Tijekom svih aktivnosti koje poduzimaju članovi izbornih tijela i njihovih stručnih 
timova svi se sudionici moraju pridržavati mjere fizičke udaljenosti od 1,5 metra u odnosu na druge 
osobe, osim ako se radi o članovima istog kućanstva ili osoba koje su uobičajeno u bliskom kontaktu. 


Zaštitna oprema. U zatvorenim prostorima preporučuje se nošenje maski za lice ili medicinskih 
maski. Upute o pravilnom korištenju maski dostupne su na sljedećoj poveznici: bit.ly/2Lu1a4S. 


Evidencija. Preporučuje se uspostava sustava vođenja evidencije svih prisutnih osoba radi lakšeg 
naknadnog epidemiološkog praćenja kontakata u slučaju pojave zaraze virusom SARS-CoV-2. 
Evidencija mora sadržavati ime i prezime, telefonski broj te vrijeme ulaska i izlaska iz objekta. 


2.  Prostorno-tehnički i sanitarni uvjeti 





Vidljive obavijesti i informiranje sudionika. Na ulaznim prostorima objekta na vidljivom je mjestu 
nužno postaviti informacije o higijenskim postupcima ili postaviti informacije sa smjernicama o 
pravilnom ponašanju i mjerama zaštite u prostore u kojima borave sudionici. Na ulaznim prostorima 
postaviti i pisanu obavijest o potrebi dezinfekcije ruku pri ulasku. U sanitarnim čvorovima na vidljivo 
mjesto postaviti informacije o pravilnoj dezinfekciji ruku. 





E 
HZJZ 


HRVATSKI ZAVOD 
ZA JAVNO ZDRAVSTVO 


Rockefellerova 7 
HR-10000 Zagreb 
T: +385 1 4863 222 


F: +385 1 4863 366 
www.hzjz.hr 


Dezinficijens. Na ulaznim prostorima objekta, ulazima u dvorane te u radnom prostoru nužno je na 
raspolaganje postavljanje dozatora s dezinfekcijskim sredstvom (na bazi alkohola u koncentraciji ne 
manjoj od 70 % ili drugog sredstva prikladnog za korištenje na koži s deklariranim virucidnim 
djelovanjem). 


Prozračivanje. Potrebno je redovito prozračivati sve prostore. 


Klimatizacijski uređaji, uređaji za grijanje i ventilaciju. Opća preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava posebnu pozornost treba posvetiti praćenju stanja filtara i održavanju pravilnog 
stanja brzina zamjene zraka u zatvorenom prostoru. Treba redovito provjeravati pravilno 
funkcioniranje opreme za ventilaciju i izmjenu zraka. Preporučuje se ventilacija s povećanim 
postotkom vanjskog zraka koji cirkulira u sustav te način rada bez recirkulacije kako bi se poticale 
promjene zraka koje smanjuju koncentraciju potencijalno zaraznih čestica. 


Kontaktne površine u prostoru. Često dodirivane površine kao što su ručke na vratima, ručke na 
prozorima, rukohvati, slavine u toaletima, tipke vodokotlića, prekidači za struju, zvona na vratima, 
tipke u liftovima te druge dodirne površine koje koristi veći broj osoba neophodno je dezinficirati 
prije početka i nakon završetka radnog dana te minimalno još jednom, primjerice tijekom dnevne 
stanke ili oko sredine radnog vremena. Posebnu pozornost treba obratiti na površine radnih pultova 
ili stolova koje je potrebno dezinficirati češće, primjerice svakih sat vremena. Ako je moguće, 
preporučuje se ugradnja zaštitnih pregrada na pultovima ili stolovima. 


Dezinfekcija između smjena. Za vrijeme stanke u trajanju od sat vremena oko sredine radnog 
vremena potrebno je temeljito dezinficirati prostore i provjetriti prostorije. 


Higijena prostora. Postupci za čišćenje, kao i preporučena sredstva za čišćenje dostupni su na 
sljedećim poveznicama: 


* —Bezoboljelih od COVID-19: https://bit.ly/2VLkkt3 
* Osobe pod sumnjom ili oboljele od COVID-19: https://bit.ly/3d1WmisS. 


Uvjeti održavanja higijene sanitarnih čvorova. Preporučuje se pojačano čišćenje, dezinfekcija i 
prozračivanje sanitarnih prostora, primjerice svaka dva sata. Potrebno je ograničiti istodobno 
korištenje sanitarnog čvora sukladno veličini i propisanim pravilima fizičke udaljenosti. Preporučuje 
se da se sušila za ruke stave izvan funkcije te da ih se zamijeni jednokratnim papirnatim ručnicima za 
brisanje ruku. Nužno je osigurati dostatnu količinu papirnatih ručnika i ostalih jednokratnih 
materijala, sredstava i opreme za čišćenje, pranje i dezinfekciju. 


Dizala. Postaviti sigurnosne upute, uključujući maksimalni dozvoljeni broj osoba koje istodobno 
koriste dizalo. Odmak od maksimalnog broja korisnika pojedinog dizala moguć je ako su korisnici 
članovi istog kućanstva ili su osobe uobičajeno u bliskom kontaktu. 

Dozatori i ostali uređaji za dezinfekcijska sredstva. Potrebno je provođenje redovitih provjera kako 
bi se osiguralo pravilno funkcioniranje uređaja za sapun i dezinfekcijskih sredstava. Neispravne 
jedinice potrebno je brzo popraviti ili zamijeniti. 


Odlaganje otpada. U svim prostorijama unutar objekta preporučuje se postavljanje kante za otpatke 
s postavljenim vrećicama i odgovarajućim poklopcima. 


3. Organizacija i provedba pojedinih izbornih radnji 





Informiranost osoblja. Prije početka rada/otvaranja potrebno je educirati članove izbornih tijela i 
njihovih stručnih timova o svim mjerama koje se provode. 


Maksimalni broj osoba u prostorijama. Najveći broj sudionika koji mogu istovremeno boraviti u 
zatvorenim prostorima, uz poštovanje preporučenog fizičkog razmaka od 1,5 metra, treba odrediti 
sukladno veličini prostorija objekta. 


Raspored sjedećih mjesta. U radnim prostorima sjedeća mjesta treba rasporediti tako da budu na 
međusobnoj udaljenosti od 1,5 metra. 


Stajaća mjesta. Ako članovi izbornih tijela i njihovih stručnih timova posao obavljaju stojeći, mjesta 
također treba obilježavanjem rasporediti na međusobnu udaljenost od 1,5 metra. Prilikom kretanja 
treba držati fizičku udaljenost. 


Dolazak drugih osoba. Ako je za provedbu pojedine izborne radnje potreban dolazak drugih osoba, 
preporučuje se da se definiranim rasporedom regulira dolazak drugih osoba radi lakšeg održavanja 
preporučene fizičke udaljenosti. Drugim osobama preporučuje se dezinfekcija ruku prije i nakon 
dolaska. Ako između osoba nije moguće održati fizički razmak od 1,5 metra, preporučuje se da druge 
osobe nose maske za lice. 


Dnevno mjerenje tjelesne temperature. Članovi izbornih tijela i njihovih stručnih timova trebaju prije 
dolaska u smjenu izmjeriti tjelesnu temperaturu. Ako im je tjelesna temperatura viša od 37,2 “*C u 
jutarnjim satima, ako se osoba osjeća bolesno ili ima bilo koje znakove bolesti (odnosi se na sve 
simptome i znakove bolesti, ne samo na bolesti dišnih puteva), treba se javiti nadređenom i ne 
dolaziti obavljati izbornu radnju dok se telefonski ne javi nadležnom obiteljskom liječniku. 


Dvosmjenski rad. Ako je predviđeno radno vrijeme dulje od uobičajenog, rad treba organizirati u 
dvije smjene, na način da između prve i druge smjene bude stanka od minimalno sat vremena koja će 
se iskoristiti za čišćenje i dezinfekciju površina i prostora. 

4. Primanje suradnih djelatnika 





Suradni djelatnici. Dolazak drugih osoba (npr. prateće osoblje, dostavljači i slično) treba organizirati 
na način da se prije dolaska te osobe telefonski najave radi dolaska i prethodno kod kuće izmjere 
tjelesnu temperaturu u jutarnjim satima. Ako je tjelesna temperatura viša od 37,2 “C u jutarnjim 
satima, ako se osoba osjeća bolesno ili ima bilo koje znakove bolesti (odnosi se na sve simptome i 
znakove bolesti, ne samo na bolesti dišnih puteva), odgađa planiranu aktivnost te se telefonom javlja 
nadležnom obiteljskom liječniku. 


